SK
C 152/146
Úradný vestník Európskej únie
6.4.2022
1.5.
EHSV sa domnieva, že v rámci legislatívneho balíka „Fit for 55“ musí iniciatíva FuelEU priniesť synergie, súdržnosť a zosúladenie medzi dodávkou, distribúciou a dopytom.
V návrhu nariadenia o iniciatíve FuelEU sa však v súčasnosti predpisujú konkrétne nízkouhlíkové palivá bez predchádzajúceho posúdenia ich globálnej dostupnosti a ceny, hoci by mali byť povolené všetky alternatívne palivá.
To môže v konečnom dôsledku viesť k narušeniu hospodárskej súťaže, hoci ich dostupnosť v súčasnosti je a v blízkej budúcnosti bude zanedbateľná.
Zodpovednosť za vývoj a dostupnosť alternatívnych palív z obnoviteľných zdrojov leží na dodávateľoch palív a malo by sa podporovať využívanie čistejších palív.
Na to sa musia odstrániť cenové rozdiely medzi fosílnymi a alternatívnymi palivami a musí sa zvýšiť cenová dostupnosť čistejších palív, pričom sa tieto palivá musia viac rozšíriť.
Musí sa vyvinúť úsilie s aktívnym zapojením všetkých aktérov v hodnotovom reťazci námornej dopravy, najmä výrobcov palív a dodávateľov energie, výrobcov motorov, ale aj prístavov, prenajímateľov plavidiel a zástupcov pracovníkov vo všetkých sektoroch, ktorých sa to týka.
To by mohlo viesť k zvýšenému dopytu po alternatívnych palivách, s ktorým sa počíta v nariadení o iniciatíve FuelEU.
2.
Úvod 2.1.
EHSV sa domnieva, že lodná doprava má vplyv na celý dodávateľský reťazec, keďže takmer 90 % tovaru vo svete sa prepravuje po mori.
Lodná doprava EÚ so svojou globálnou prítomnosťou predstavuje takisto strategickú výhodu, vďaka ktorej si EÚ môže zachovať geopolitickú nezávislosť a zvýšiť odolnosť svojej ekonomiky a priemyslu a rovnako aj svoju suverenitu.
V roku 2019 sa približne 46 % tovaru vyvezeného do krajín mimo EÚ a 56 % tovaru dovezeného z krajín mimo EÚ prepravilo po mori (Eurostat, 2021). 2.2.
Obchodné loďstvo pod kontrolou EÚ má nosnosť 810 miliónov ton a zahŕňa 23 400 plavidiel, čo v roku 2020 tvorilo 39,5 % svetového loďstva.
Celkový hospodársky vplyv lodnej dopravy predstavuje 149 miliárd EUR HDP EÚ a približne dva milióny pracovných miest.
Treba poznamenať, že za každý 1 milión EUR HDP, ktoré odvetvie lodnej dopravy vytvorí, sa podporí ďalších 1,8 milióna EUR v inej časti hospodárstva EÚ (2).
Podľa najnovších odhadov (3) sa celkový podiel emisií z lodnej dopravy na globálnych antropogénnych emisiách skleníkových plynov zvýšil z 2,76 % v roku 2012 na 2,89 % v roku 2018. 2.3.
EHSV uznáva, že európska lodná doprava je odhodlaná dodržiavať námornú bezpečnosť a chrániť morské prostredie, čím prispieva k medzinárodnému úsiliu a úsiliu EÚ v oblasti dekarbonizácie.
EHSV takisto uznáva, že európska lodná doprava čelí týmto výzvam a je odhodlaná zaujať vedúce postavenie v ekologickej lodnej doprave. 2.4.
Nariadením o iniciatíve FuelEU Maritime sa zavádzajú normy pre postupné znižovanie priemernej intenzity skleníkových plynov palív používaných na palubách lodí, ktoré kotvia v prístavoch EÚ, prichádzajú do nich alebo z nich odchádzajú.
Nesplnenie týchto noriem povedie k administratívnym pokutám pre lodné spoločnosti, ktoré by sa údajne používali na podporu projektov zameraných na zrýchlenie využívania palív z obnoviteľných zdrojov a nízkouhlíkových palív v odvetví námornej dopravy, a to najmä biopalív.
Návrh bude mať jednostranne aj extrateritoriálne uplatnenie na medzinárodnú lodnú dopravu, keďže jeho rozsah pôsobnosti sa zhoduje s rozsahom pôsobnosti návrhu o systéme obchodovania s emisiami (ETS) EÚ (4).
Okrem toho sa v ňom nariaďuje používanie pobrežného zásobovania elektrickou energiou pre dva typy lodí po 1. januári 2030 – osobné lode a kontajnerové lode. 2.5.
EHSV berie na vedomie, že v návrhu nariadenia o iniciatíve FuelEU Maritime sa v súlade so zásadou „znečisťovateľ platí“ uznala štrukturálna úloha prenajímateľa lode, ktorý bežne zodpovedá za výber paliva lode, trasy, nákladu a rýchlosti a súvisiace náklady na spotrebované palivo (odôvodnenie 6).
To je pozitívne.
Uznanie zodpovednosti prenajímateľa je však dôležité ustanovenie pre rokovania, ktoré sa uskutočnia v nasledujúcej fáze regulačného procesu a do ktorých bude zapojený aj Európsky parlament a Rada EÚ.
3.
Všeobecné pripomienky 3.1.
Ciele zelenej dohody a ambiciózneho legislatívneho balíka „Fit for 55“ v oblasti klimatickej uhlíkovej neutrality sú žiadané v súvislosti s úsilím o ekologizáciu a v konečnom dôsledku dekarbonizáciu odvetvia námornej dopravy popri ďalších odvetviach pri súčasnom rešpektovaní sociálneho rozmeru tejto transformácie v najlepšom záujme verejnosti.
Inými slovami, táto energetická transformácia a proces prechodu na dekarbonizáciu lodnej dopravy môžu byť úspešné, len ak ich podporí a prijme spoločnosť, pričom sa zachová spôsob práce v lodnej doprave a ďalších odvetviach.
To možno dosiahnuť len konkrétnymi opatreniami, napríklad vytváraním nových pracovných miest, lepšími opatreniami v oblasti verejného zdravia a lepšími opatreniami na zmiernenie zmeny klímy a ochranu životného prostredia.
Toto úsilie si vyžaduje aktívne zapojenie všetkých aktérov v hodnotovom reťazci námornej dopravy, najmä výrobcov palív a dodávateľov energie,
(2) (3) (4)
Združenie vlastníkov lodí Európskeho spoločenstva, 2021.
Štvrtá štúdia IMO o skleníkových plynoch, 2020.
COM(2021) 551 final.